stanford-oval/wikipedia huggingface dataset:
שנות ה-30 של המאה ה-20
אישים בולטים > שחקנים / אנשי בידור

| 0 | 1 | 2 |
| --- | --- | --- |
|  סטן לורל ואוליבר הארדי (לורל והארדי)  שירלי טמפל  מרלן דיטריך  האחים מרקס  ג'ודי גרלנד  קתרין הפבורן  קלארק גייבל  בטי דייוויס  המפרי בוגרט  ג'ון ויין  קרי גרנט  ויוויאן לי  ג'ואן קרופורד  לורנס אוליבייה  גרטה גרבו |  גרי קופר  ג'יימס סטיוארט  רונלד רייגן  אנתוני קווין  פרד אסטר  הנרי פונדה  אוליביה דה הבילנד  בוב הופ  באסטר קיטון  ספנסר טרייסי  מיקי רוני  ארול פלין  פולט גודארד  ג'ינג'ר רוג'רס  וולטר ברנן |  מיי וסט  בינג קרוסבי  לוסיל בול  דייוויד ניבן  ג'ין הארלו  אדוארד ג'י רובינסון  צ'ארלס לוטון  פיטר לורה  קרול לומברד  ג'ואן פונטיין  פול מוני (שחקן)  ליונל ברימור  לסלי הווארד  ג'יימס קאגני |
לורל והארדי, מתוך סרטם "The Flying Deuces" ‏(1939)
שירלי טמפל, 1933
מרלן דיטריך, 1932
תמונה של ויוויאן לי וקלארק גייבל מתוך הסרט "חלף עם הרוח", 1939
אישים בולטים > יוצרי סרטים

וולט דיסני
אלפרד היצ'קוק
פריץ לאנג
ג'ון פורד
ססיל ב. דה-מיל
פרנק קפרה
ז'אן רנואר
ארנסט לוביטש
ויליאם ויילר
הווארד הוקס
ויקטור פלמינג
ג'ורג' קיוקור
מייקל קורטיז
יוזף פון שטרנברג
אישים בולטים > מדענים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אישים בולטים > סופרים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אישים בולטים > ספורטאים

| 0 | 1 | 2 |
| --- | --- | --- |
|  ג'סי אוונס  מקס שמלינג  פרנק ויקוף  גלן מוריס  ג'ו לואיס  ביל טילדן  האנק גרינברג  ג'ו דימאג'יו  טד ויליאמס  בייב רות'  הנרי ארמסטרונג  לוץ לונג  לו גריג  יאסוג'י מיאזאקי |  יושיוקי צורוטה  מאסג'י קיוקאווה  סמי באו  קליף באטלס  ויין מילנר  טורק אדוארדס  אלברט שוורץ  בוי צ'רלטון  אדי טולן  פרנץ צ'יק  נאוטו טאג'ימה  ראלף מטקלף  אוגו פריג'ריו  דאנקן מקנוטון  ג'וזפה מאצה |  ג'ק מדיקה  באסטר קראב  נובורו טראדה  אדולף קיפר  אנרי קושה  ז'אן בורוטרה  פרד פרי  דון בדג'  ג'ון ברומיץ'  פאט או'קלהאן  ביל קאר  וולמארי איסו-הולו  טינוס אוסנדרפ  טומי המפסון |
אישים בולטים > אמנים משפיעים > ציירים ופסלים בולטים

| 0 | 1 | 2 |
| --- | --- | --- |
|  סלבדור דאלי  מארק שאגאל  פרידה קאלו  וסילי קנדינסקי  מרסל דושאן  פיט מונדריאן  אנרי מאטיס  דייגו ריברה  ז'ואן מירו  חיים סוטין  ג'ורג'יה או'קיף  אלברטו ג'קומטי  מקס ארנסט  פאול קלה  אדוארד הופר  פאולה מודרזון-בקר  קתה קולוויץ  אוסקר קוקושקה |  אוטו דיקס  וילם דה קונינג  ג'ורג' גרוס  ז'אן ארפ  פאבלו פיקאסו  תמרה דה למפיקה  אנדרו וייאת'  פרנאן לז'ה  פרנסיס פיקבייה  אנדרה מסון  גרנט ווד  יוזף אלברס  ארשיל גורקי  דייוויד סמית  מרסל ברויאר  ארנסט לודוויג קירכנר  חוסה קלמנטה אורוסקו  ליונל פיינינגר |  בן שאן  אנני אלברס  יוהאנס איטן  מקס בקמן  מילטון אייברי  גבריאלה מינטר  ג'ייקוב לורנס  איסבל בישופ  תומאס הרט בנטון  רומרה בירדן  הנס הופמן  רג'ינלד מארש  פאול קדמוס  וולט קון  ג'ון סטיוארט קארי  סטיוארד דייוויס  מרסדן הארטלי  ארתור דאב |
אישים בולטים > אמנים משפיעים > צלמים בולטים

מאן ריי
דורותיאה לאנג
אנסל אדמס
לואיס היין
ווקר אוונס
אדוארד וסטון
אדוארד סטייכן
גורדון פארקס
קארל ואן וכטן
מרגרט ברק-וייט
אישים בולטים > פושעים

פושעים בולטים של תקופת השפל הגדול:
אל קפונה
בוני וקלייד
ג'ון דילינג'ר
בייבי פייס נלסון
משין גאן קלי
אמא בארקר
אירועים משמעותיים בתנועה הציונית

| --- | --- |
 :  ראו גם – 1930 בארץ ישראל, 1931 בארץ ישראל, 1932 בארץ ישראל, 1933 בארץ ישראל, 1934 בארץ ישראל, 1935 בארץ ישראל, 1936 בארץ ישראל, 1937 בארץ ישראל, 1938 בארץ ישראל, 1939 בארץ ישראל
5 בינואר 1930: מפא"י – המפלגה מוקמת על ידי איחוד התנועות אחדות העבודה והפועל הצעיר.
20 באוקטובר 1930: הספר הלבן השני – המסמך הבריטי מצהיר, בין השאר, על צמצום העלייה היהודית לארץ ישראל, ועל הגבלת מכירת קרקע ליהודים בישראל.
10 באפריל 1931: האצ"ל – הארגון נוסד בירושלים על ידי פורשים מ"ההגנה", בראשות אברהם תהומי, בדרישה לפעולה נחרצת נגד התוקפנות הערבית.
28 במרץ 1932: המכביה – מתקיימת לראשונה בהשתתפות 390 ספורטאים מ-27 מדינות.
30 בינואר 1933: עליית הנוער – נוסדת התנועת להעלאת ילדים יהודים ארצה, ולהכשירם לעבודה חקלאית.
16 ביוני 1933: רצח ארלוזורוב – חיים ארלוזורוב, ממנהיגי היישוב וראש המחלקה המדינית של הסוכנות היהודית, נרצח בחוף תל אביב. מבלי שידועה זהות הרוצח, הרצח מעורר האשמות בין מחנות שונים הפועלים בארץ ישראל תחת המנדט הבריטי.
29 בספטמבר 1933: דגל עברי – מונף לראשונה בעת החדשה, בידי רב החובל הארצישראלי אריה גרבנוב על אונייתו, אוניית הצי העברי הראשונה "עמנואל".
1933: תוכנית קימברלי – תחילת הדיונים בעניין תוכנית קימברלי - יוזמה להתיישבות מסיבית של יהודים בחבל קימברלי, שבצפון מדינת מערב אוסטרליה באוסטרליה.
אפריל 1936 עד אוגוסט 1939: המרד הערבי הגדול – במהלך המרד נהרגים למעלה מ-400 יהודים, כ-200 בריטים וכ-5,000 ערבים, רובם במסגרת חיסולי חשבונות ותקיפת מתנגדים. מספר קהילות יהודיות או יישובים קטנים נחרבים, גולים או מפונים, בעיקר באזורי ספר ובערים עתיקות, בעקבות ההתקפות עליהן.
1937-1938: בעקבות המרד הערבי, ועדות חקירה בריטיות כוועדת פיל וועדת וודהד ממליצות לראשונה על חלוקת ארץ ישראל המערבית למדינה יהודית וערבית.
17 במאי 1939: הספר הלבן ה-3 – פרסום המסמך הבריטי ובו הגבלות חמורות על היישוב היהודי בארץ ישראל, וייעוד הארץ למדינה אחת דו-לאומית, בה יהיה רוב ערבי.
ארגון האצ"ל נוסד ב-1931
הספינה עמנואל ודגל הצי העברי הראשון, 1934
אש בשדות גן-שמואל במאורעות המרד הערבי הגדול
כרזת מחאה של היישוב היהודי נגד הספר הלבן ה-3
Wiz (חברה)

| --- | --- |

 נתונים כלליים
 מייסדים:  אסף רפפורט, עמי לוטבאק, ינון קוסטיקה ורועי רזניק
 תקופת הפעילות:  2020–הווה (כ־4 שנים) 
 משרד ראשי:  ניו יורק
 ענפי תעשייה:  הגנת סייבר במחשוב ענן
 נשיא:  דאלי רג'ק
 מנכ"ל:  אסף רפפורט
 עובדים:  950 (מאי 2024)
  
 www.wiz.io
 
Wiz היא חברת הזנק לאבטחת פעילות במחשוב ענן.
היסטוריה

החברה, שבראשית דרכה נקראה "Beyond", הוקמה במרץ 2020, וכעבור שנה הגיע שוויה ל-1.7 מיליארד דולר. Wiz הוקמה על-ידי היזמים הישראלים: אסף רפפורט (מנכ"ל), עמי לוטבאק (סמנכ"ל טכנולוגיות), ינון קוסטיקה (סמנכ"ל מוצרים) ורועי רזניק (סמנכ"ל מחקר ופיתוח). מייסדי החברה עבדו יחד בחברת "אדאלום", ולאחר מכירתה למיקרוסופט המשיכו יחד בחברת מיקרוסופט ישראל מחקר ופיתוח, שרפפורט היה מנכ"לה קודם שפרש לשם הקמת Wiz.
מרכז הפיתוח של החברה שוכן בישראל, אך היא רשומה בארצות הברית והמשרד הראשי שלה הוא בניו יורק. לחברה משרדים גם בפאלו אלטו ובלונדון.
החברה עוסקת באבטחת מידע למחשוב ענן. תוכנת האבטחה של החברה משתמשת ב-API בלבד, ללא התקנת סוכנים על גבי שרתים (agentless (אנ')), ולכן התקנתה נעשית במהירות רבה, ללא צורך בהטמעה ממושכת במשאבי הענן השונים. התוכנה של החברה מאפשרת לארגונים המשתמשים בשירותי ענן לקבל תמונה של סביבות הענן שלהם, ולאתר סיכונים כגון חולשות אבטחה, בעיות קונפיגורציה ובעיות הזדהות. המוצר פועל בפלטפורמות העיקריות לשירותי ענן ובהן Amazon Web Services,‏ Microsoft Azure ו-Google Cloud Platform.
באוגוסט 2022 דיווחה החברה שהגיעה להכנסה חוזרת שנתית (ARR) של מאה מיליון דולר, וכעבור עוד תשעה חודשים הגיעה לקצב מכירות שנתי של 200 מיליון דולר. בסוף 2023 הגיעו המכירות השנתיות של החברה ל-350 מיליון דולר.
בדצמבר 2023 רכשה החברה את חברת ההזנק הישראלית Raftt.
באפריל 2024 רכשה החברה את חברת הסייבר Gem Security, תמורת כ-350 מיליון דולר.
ביולי 2024 דווח כי חברת גוגל שוקלת לרכוש את החברה תמורת סכום של 23 מיליארד דולר, אך הנהלת החברה הודיעה שהיא דוחה את ההצעה של גוגל ותפעל להביא את החברה להנפקה לציבור.
באוגוסט 2024 דווח כי בכוונת החברה לפתוח משרדים בלונדון, מהם תורחב ותנוהל פעילות החברה באירופה.
בנובמבר 2024 Wiz רכשה את חברת Dazz שנוסדה על ידי מרב בהט ומפתחת פלטפורמת אבטחת ענן מבוססת בינה מלאכותית, תמורת כ-450 מיליון דולר.
היסטוריה > גיוס הון

סמוך להקמתה בשנת 2020 גייסה החברה 21 מיליון דולר.
בדצמבר 2020 גייסה החברה 100 מיליון דולר.
במרץ 2021 גייסה החברה 130 מיליון דולר, לפי שווי חברה של 1.7 מיליארד דולר.
במאי 2021 גייסה החברה 120 מיליון דולר, בהובלת חברת סיילספורס בשווי מוערך של מעל 1.7 מיליארד דולר, והפכה ל"חד-קרן".
באוקטובר 2021 גייסה החברה 250 מיליון דולר לפי שווי של 6 מיליארד דולר.
בפברואר 2023 גייסה החברה 300 מיליון דולר לפי שווי של 10 מיליארד דולר. במועד זה העסיקה החברה 650 עובדים, מתוכם 150 בישראל.
במאי 2024 השלימה החברה גיוס של מיליארד דולר (עשרות מיליונים מזה בעסקות סקנדרי), לפי שווי של 12 מיליארד דולר, בהובלת קרן אנדריסן הורוביץ. במועד זה העסיקה החברה 950 עובדים.
הערות שוליים

1 2  עידן בן טובים, ‏אסף רפפורט רק עזב את מיקרוסופט, וכבר מגייס 21 מיליון דולר לסטארטאפ החדש שלו, באתר Geektime‏, 9 בפברואר 2020
↑  דיאנה בחור ניר, 10 מיליארד דולר נגד ההפיכה המשטרית, באתר כלכליסט, 20 באפריל 2023
↑  יסמין יבלונקו, ‏אחרי ארבע שנים: מנכ"ל מיקרוסופט ישראל מחקר ופיתוח אסף רפפורט עוזב את החברה להקמת סטארט-אפ חדש, באתר גלובס, 18 בדצמבר 2019
↑
↑  Wiz Emerges from Stealth with $100 Million Series A Financing and a Mission to Reinvent Cloud Security, Cision, December 8, 2020
↑  מאיר אורבך, אסף רפפורט: "היעד הבא שלנו - מכירות של מיליארד דולר", באתר כלכליסט, 10 באוגוסט 2022
↑  אלכס קונרד, טיסת וויז: כך הפך אסף רפפורט את Wiz לאחת החברות הצעירות הצומחות בעולם, באתר "פורבס ישראל", 8 באוגוסט 2023
↑  מאיר אורבך, מכירות שנתיות של 350 מיליון דולר ל-WIZ - החברה תגייס השנה 400 עובדים, באתר כלכליסט, 5 בפברואר 2024
↑  מאיר אורבך, 4 שנים לאחר הקמתה: Wiz רוכשת חברת סייבר ישראלית, באתר כלכליסט, 4 בדצמבר 2023
↑   אתר האינטרנט הרשמי של Gem Security
↑  מאיר אורבך, עסקת ענק כל-ישראלית: Wiz קונה את חברת הסייבר GEM בכ-350 מיליון דולר במזומן, באתר כלכליסט, 13 במרץ 2024
↑  Wiz Acquires Gem Security to Reinvent Threat Detection in the Cloud, Assaf Rappaport, Wiz Official Blog
↑  דיווח: גוגל במגעים מתקדמים לרכישת Wiz הישראלית ב-23 מיליארד דולר, באתר ynet, 14 ביולי 2024
↑   דפנה מאור, וויז ביטלה את המכירה לגוגל ב-23 מיליארד דולר; "אבן הדרך הבאה — הנפקה", באתר הארץ, 23 ביולי 2024
↑  Kristian McCann, Why Has Wiz Chose London for Its First European HQ?, cybermagazine.com, ‏2024-08-16 (באנגלית)
↑  Sweney, Mark (2024-08-15). "Cybersecurity firm Wiz to open European headquarters in London". The Guardian (באנגלית בריטית). ISSN 0261-3077. נבדק ב-2024-11-25.
↑   אתר האינטרנט הרשמי של Dazz
↑  ישראל וולמן, אחרי שוויתרה על הצעת הענק מגוגל: וויז רוכשת עוד חברה ישראלית ב-450 מיליון ד', באתר ynet, 21 בנובמבר 2024
↑  הגר רבט, תשעה חודשים אחרי שהקים את Wiz: אסף רפפורט מגייס 100 מיליון דולר, באתר כלכליסט, 9 בדצמבר 2020
↑  מאיר אורבך, שנה להקמה: Wiz של אסף רפפורט כבר שווה 1.7 מיליארד דולר, באתר כלכליסט, 17 במרץ 2021
↑  Yaacov Benmeleh, Salesforce Leads $120 Million Round in Israeli Cyber Startup Wiz, Bloomberg, May 25, 2021
↑  מאיר אורבך, שנה וחצי מהקמתה: Wiz גייסה לפי שווי של 6 מיליארד דולר, באתר כלכליסט, 11 באוקטובר 2021;
סופי שולמן, שש סיבות לשווי של 6 מיליארד דולר ל-WIZ, באתר כלכליסט, 13 באוקטובר 2021
↑  מאיר אורבך, מייסד Wiz לאחר גיוס 300 מיליון דולר: "לאור ההפיכה המשטרית - הכסף לא ייכנס לישראל", באתר כלכליסט, 27 בפברואר 2023;
אושרי אלקסלסי, ‏אסף רפפורט ו-Wiz גייסו עכשיו 300 מיליון דולר, שיישארו מחוץ לישראל, באתר Geektime‏, 27 בפברואר 2023
↑  מאיר אורבך, חברת הסייבר WIZ כבר שווה 12 מיליארד דולר לאחר גיוס ענק של מיליארד, באתר כלכליסט, 7 במאי 2024
קרקע חומה

קרקע חומה לאחר חריש, לומברדיה
קרקע חומה, או קרקע יער חומה, היא סוג קרקע הנפוץ באזורי אקלים ממוזג לח ומאופיין באופק חום כהה שמתחתיו אופקים בהירים יותר.
קרקעות חומות נפוצות בעיקר במערב אירופה ובמרכזה, ברוסיה המערבית ובעבר הרי אורל, בחוף המזרחי של אמריקה ובמזרח אסיה, בכלל זה יפן, קוריאה וסין. באופן גס, רוב הקרקעות החומות ממוקמות בחגורה שבין קווי הרוחב 35° ל-55° צפון. מלבד זאת, ישנן גם קרקעות חומות במזרח אוסטרליה ובניו זילנד. הקרקעות החומות שכיחות יותר באזורי שפלה הנמוכים מ-300 מ' ובאקלים ממוזג לח עם כמות משקעים בינונית – בממוצע פחות מ-760 מ"מ בשנה – ועם טמפרטורה הנעה בין 4° צלזיוס בחורף ל-18° צלזיוס בקיץ.
קרקעות חומות הן קרקעות פוריות, בעלות ניקוז טוב, עם חומציות קרקע שנעה בטווח pH של 5.0–6.5. סוגי הצמחייה הנפוצים ביותר שגדלים בקרקע חומה הם חורש נשיר ועשב. בשל פוריותן הניכרת של הקרקעות אלה, נכרתו שטחים גדולים של חורש נשיר לצורך השמשתם לחקלאות.
לקרקעות חומות בדרך כלל שלושה אופקים: A,‏ B ו-C. אופק A הוא בעל צבע נוטה לחום ועומקו למעלה מ-20 ס"מ. הוא עשוי הומוס כמעט רווי וחומר מינרלי, והוא פעיל ביולוגית עם יצורי קרקע רבים ושורשי צמחים המערבבים את ההומוס עם חלקיקי המינרל. כתוצאה מכך, הגבול בינו לבין אופק B יכול להיות מטושטש בדגימות שאינן חרושות. אופק B עשוי ברובו מחומר מינרלי אשר נדד מחומר המוצא, אולם הוא לעיתים קרובות כולל תכליל של חומר יותר אורגני אשר נישא על ידי אורגניזמים, בעיקר תולעי אדמה. צבעו בהיר יותר משל אופק A, והוא לעיתים קרובות מסונן רק קלות. בשל הסינון המוגבל, יורדים מטה רק הבסיסים המסיסים יותר. אופק C עשוי מחומר המוצא, אשר באופן כללי חדיר ואינו חומצי או חומצי קלות, למשל סיין חרסית.
סטנדרט ג'אז

סטנדרט ג'אז הוא לחן בעל חשיבות רבה בעולם הג'אז. חשיבותם של סטנדרטים מתבטאת בהיותם מפורסמים ביותר בקרב קהל הג'אז והאמנים, ובכך שבוצעו והוקלטו פעמים רבות על ידי אמני ג'אז שונים. לא כל הסטנדרטים נוצרו במוזיקת הג'אז במקורם, ולא כל לחן ג'אז שמבוצע תכופות הוא סטנדרט. קטע ידוע נחשב לסטנדרט ג'אז רק כאשר חוזרים ומבצעים אותו אמני ג'אז.
לא ניתן להגדיר באופן מוחלט מתי יצירת ג'אז היא סטנדרט, ועל כן אין אפשרות לספק רשימה מוסכמת של כל הסטנדרטים. עם זאת, ישנם ספרי לימוד מהיר של יצירות פופולריות עבור נגנים (המכונים "פייק בוק", מאנגלית: Fake Book) שמנסים לכלול את כל הסטנדרטים, כשהספר המפורסם מכולם הוא ה"ריל בוק" (Real Book).
מקורם של רבים מהסטנדרטים הראשונים הוא במחזות זמר של ברודוויי, שנכתבו על ידי הפזמונאים והמלחינים של "סמטת טין פאן", כלומר, קטעים שלא יועדו במקורם לביצועי ג'אז. כותבי הסטנדרטים הבולטים ביותר מתחום זה הם ג'ורג' גרשווין וקול פורטר, ועד היום הסטנדרט המוקלט ביותר הוא Body and Soul מאת ג'וני גרין. ישנם גם סטנדרטים שהגיעו מסרטים, כגון Someday My Prince Will Come שהופיע בסרט "שלגיה ושבעת הגמדים" של חברת וולט דיסני והוקלט על ידי מיילס דייוויס, ביל אוונס ועוד. עם התפתחות הג'אז הופיעו סטנדרטים שיועדו במקורם לג'אז. בין מלחיני ג'אז בולטים שחלקים מהרפרטואר שלהם הפכו לסטנדרטים בג'אז ניתן למנות את ת'לוניוס מונק, דיוק אלינגטון, צ'ארלי פארקר, מיילס דייוויס ועוד. הסטנדרט המוקלט ביותר שנכתב על ידי מוזיקאי ג'אז הוא Round Midnight מאת ת'לוניוס מונק.
כשם שבמוזיקת הג'אז יש תתי-סוגות רבות, כך גם רבות סוגות הסטנדרטים.
דוגמאות > דיקסילנד ג'אז

סטנדרטים מסורתיים בסגנון הדיקסילנד ג'אז:
"(At the) Darktown Strutters Ball"
"Bill Bailey (Won't You Please Come Home)"
"Blues My Naughty Sweetie Gives To Me"
"High Society"
"(Back Home Again in) Indiana"
"Milenburg Joys"
"Panama" (Original title "Panama, a Characterist Novelty" from 1912)
"That's A Plenty"
"Tiger Rag"
"When The Saints Go Marching In"
דוגמאות > סווינג

סטנדרטים מקובלים בסגנון הסווינג:
"Caravan"
"In the Mood"
"It Don't Mean a Thing (If It Ain't Got That Swing)"
"King Porter Stomp"
"One O'Clock Jump"
"Sing, Sing, Sing"
"Stardust"
"Take the A Train"
"Woodchopper's Ball"
"Cheek to Cheek"
דוגמאות > בי בופ

סטנדרטים מקובלים בסגנון הבי בופ:
"Anthropology"
"Blue Monk"
"Con Alma"
"Confirmation"
"Donna Lee"
"Giant Steps"
"Milestones"
"A Night in Tunisia"
"Now's The Time"
"Oleo"
"Ornithology"
"'Round Midnight"
"Salt Peanuts"
"Scrapple From The Apple"
"Hot House"
דוגמאות > מיינסטרים

הקטעים האלו הוקלטו על ידי אמנים רבים בסגנונות שונים בכל התקופות וחלקם מוכרים גם מחוץ לעולם הג'אז:
"All of Me"
"All The Things You Are"
"Alone Together"
"Autumn Leaves"
"Blue Bossa"
"Body and Soul"
"But Beautiful"
"The Days of Wine and Roses"
"A Foggy Day"
"Four Brothers"
"Have You Met Miss Jones"
"How High the Moon"
"I Got Rhythm"
"I Remember Clifford"
"In a Mellow Tone
"Just Friends"
"Love For Sale"
"Misty"
"Misty Blue"
"My Favorite Things"
"My Funny Valentine"
"My Romance"
"Night And Day"
"Satin Doll"
"Softly As In A Morning Sunrise"
"Stella By Starlight"
"Summertime"
"Take Five"
"Tenderly"
"Yesterdays"
"You Don't Know What Love Is"
דוגמאות > אינסטרומנטליים

"Cherokee"
"Bags' Groove"
"Robbins' Nest"
"Stable Mates"
"Spain"
זינובי ויסוקובסקי

| --- | --- |

 לידה:  28 בנובמבר 1932 טאגאנרוג, ברה"מ 
 פטירה:  3 באוגוסט 2009 (בגיל 76) מוסקבה, רוסיה 
 מקום קבורה:  בית העלמין וגנקובסקויה 
 מדינה:  ברית המועצות, רוסיה 
 מקום לימודים:  המכון לתיאטרון על שם בוריס שצ'וקין  Chekhov Gymnasium 
 פרסים והוקרה:  אמן העם של הפדרציה הרוסית  Zasłużony Działacz Kultury  אמן מצטיין של רוסיה הסובייטית 
 http://vysokovskiy.ru
 פרופיל ב-IMDb
 
זינובי ויסוקובסקי (ברוסית: Зиновий Моисеевич Высоковский;‏ 28 בנובמבר 1932 – 3 באוגוסט 2009) היה שחקן וסטנדאפיסט סובייטי-רוסי ממוצא יהודי. בשנת 2003 הוא קיבל תואר אמן העם של הפדרציה הרוסית.
ביוגרפיה

זינובי ויסוקובסקי נולד בשנת 1932 בטגנרוג למשפחה יהודית. אביו מואיסיי היה מנהל חשבונות במפעל מקומי.
בשנת 1952 ויסוקובסקי סיים בית ספר עם מדליית זהב ונסע למוסקבה במטרה להתקבל ללימודי משחק. הוא לא עבר את בחינות קבלה, חזר לטגנרוג והחל ללמוד הנדסה. בשנת 1956 הוא קיבל תואר מהנדס בקרה תוך סיום לימודים בהצטיינות. כשנה הוא עבד במקצוע ברוסטוב על דון.
בשנת 1957 ויסוקובסקי התקבל ללימודים בבית ספר למשחק ליד תיאטרון וכטנגוב.
בשנת 1961, לאחר סיום לימודים, ויסוקובסקי החל לשחק על במת תיאטראות במוסקבה. בשנת 1967 הוא התקבל לסגל "תיאטרון סאטירה" ועבד בתיאטרון זה עד לשנת 1987.
בשנת 1987 ויסוקובסקי עזב את התיאטרון והתרכז בהופעות סטנד אפ ובטלוויזיה. הועפות אלו זכו להצלחה.
ויסוקובסקי זכה לפופולריות על תפקידו בתוכנית טלוויזיה "בית קפה 13 כסאות" (הוא היה גם מחבר של מספר סיפורי הומר שהוצגו בתוכנית). על תפקיד זה הוא זכה בתואר "פעיל אמנות מוערך" מפולין. בשנת 2003 הוא קיבל תואר אמן העם של הפדרציה הרוסית.
בשנת 2002 ויסוקובסקי פרסם ספר על חייו.
בנוסף לעבודות בתיאטרון ויסוקובסקי שיחק בכ-20 סרטי קולנוע.
בשנים אחרונות ויסוקובסקי סבל מסוכרת ובעיות בכליות. ב-3 באוגוסט 2009 הוא הובא לבית חולים במצב קשה ונפטר כעבור מספר ימים. הוא נטמן בבית העלמין ווסטריאקובסקויה.
דברי גד החוזה

סוף פרק י' - דברי גד החוזה
דברי גד החוזה הוא כתב יד תימני מקוצ'ין, שנמצא בספריית אוניברסיטת קיימברידג' המכיל בין היתר חזיונות אלוהיים של גד הנביא, נבואתו של חירם, ועוד. רובו הגדול של החיבור עוסק בדוד המלך השופט החכם צוואתו, וגבורתה של בתו תמר.
גלגולו של כתב היד

דברי גד החוזה הועתק בקוצ'ין באמצע המאה ה-18 בידי סופר ממוצא תימני (כפי שניכר מכתב היד). כתב היד היה שייך לר' יחזקאל רחבי, אף הוא ממוצא תימני. בכך תואם כתב היד את מסורתם של יהודי קוצ'ין לפיה מוצאם מתימן ובבואם מתימן להודו הם הביאו עימהם את נבואות נתן, גד, אחיה ושמעיה. ב-1806 כומר אנגליקני ממוצא סקוטי בשם קלאודיוס ביוקאנן(אנ') קיבל כתבי-יד של יהודים בבית הכנסת בקוצ'ין. את כתבי היד תרם ביוקאנן לספריית אוניברסיטת קיימברידג' ובשל כך עוטר בתואר דוקטור בלימודי דתות (DD) מאוניברסיטת קיימברדיג' (שהצטרף לתואר זהה שקיבל מארבע אוניברסיטאות אחרות קודם לכן).
בתנ"ך

בפעם היחידה מוזכר 'דברי גד החוזה' בתנ"ך כאשר מחבר ספר דברי הימים דיווח לקוראיו על מקורות חיבורו, עם סיימו לתאר את קורות חייו של דוד המלך (דברי הימים א' כט, כט): "ודברי דויד המלך הראשונים והאחרֹונים הם כתובים על דברי שמואל הרֹאה ועל דברי נתן הנביא ועל דברי גד החֹזה". כלומר, מחבר ספר דברי הימים מודיע לקוראיו כי לצורך כתיבת ספרו, הוא השתמש בשלושה חיבורים (לפחות): דברי שמואל הרואה, דברי נתן הנביא ודברי גד החוזה.
מחקרים ראשונים על כתב היד

במאה ה-18 יהודי מומר בשם ליאופולד יעקב עמנואל ואן-דורט הגיע לקוצ'ין שבהודו ושאל את יהודי המקום לתולדותיהם. הם ספרו לו שאבותיהם גלו מארץ ישראל לתימן, ולאחר זמן עברו מתימן להודו. במסעות נדודיהם הביאו עימם הגולים, בין היתר, את 'נבואת גד, ונתן, שמעיה, ואחיה', אף כי המספרים לא ידעו דבר על קיומם של ספרים אלו ביניהם. הידיעה הזו הגיעה לפרופ' גוטפריד אייכהורן (1752 – 1827), וב-1790 הוא פרסם זאת במבואו למקרא. בזמן קצר תורגמו הדברים לעברית ופורסמו על ידי נפתלי הירץ ויזל (1725 – 1805), מבני חוגו של משה מנדלסון, ועדיין לא ראה איש מהרשומים לעיל את הספר. מן הסתם סיווגו המלומדים ידיעה אקזוטית זו כסוג של זיכרון היסטורי או אולי פולקלור מקומי, ואף על פי שהדברים פורסמו בעברית פעמים נוספות, עדיין היה הספר בבחינת חיבור אבוד.
שלמה זלמן שכטר (1849 – 1915), מגדולי החוקרים במדעי היהדות בזמנו, הוא האיש אשר פרסם את טיבה של הגניזה הקהירית. ב-1890, עוד קודם שנתפרסמה הגניזה, הגיע שכטר לקיימברידג', לימד שם, ועסק בחקר הספרות הרבנית. ב-1894 פרסם שכטר מאמר על כתבי-יד יהודיים שנרכשו בקוצ'ין במאה ה-19. במאמר תיאר שכטר כמה כתבי יד רבניים, אשר הוא העיד עליהם כי אין להם חשיבות מרובה. לקראת סיום המאמר הוא מספר על כתב יד של ספר בשם דברי גד החוזה, ותיאר אותו קצרות. לטענת מאיר בר-אילן, חוקר ומרצה באוניברסיטת בר-אילן, שכטר תיאר את כתב היד באופן לקוי, לא עמד על טיבו של כתב היד, ולא פחות חשוב: הוא לא קישר את הספר שבידיו עם הספר אשר יהודי קוצ'ין טענו כי היה מצוי בקרבם. כל מה ששכטר ידע לקבוע היה כי מדובר בספר חיצוני, והוא שיער שמדובר בחיבור בן ימי הביניים. תלמידו של שכטר, י' אברהמס (1858 – 1925), הקדיש לספר מחקר בן כמה עמודים ומאמר דו-לשוני שיצא לאור לאחר מותו ולא הותיר שום רושם. גילויו וההדרתו מחדש של כתב היד נעשה על ידי פרופ' מאיר בר-אילן.
בשנת תשע"ח פרסם החוקר הרב משה הלל את ספרו 'מגילות קוצ'ין', בו טען שואן-דורט זייף את החיבור כחלק ממאבקו במסיון.
צורת הכתיבה

דברי גד החוזה הוא ספר דמוי מקרא: העברית שלו מקראית, או לפחות כך נדמה לקורא במבט שטחי. מבחינה חיצונית, הספר מחולק לפסוקים, ומעוטר במסורה הדומה למסורה המקראית. כלומר, יש בספר זה אותיות קטנות וגדולות, מ"ם סתומה באמצע תיבה, שש פעמים כתוב בחיבור זה "כה אמר ה'" ועוד. שם ה' כתוב בספר ככתבו וכפי שהוא נכתב בספר תורה. כל פסוק בכתב היד מסתיים בנקודתיים, ומספרו באותיות מופיע בגיליון.
כתב היד מכיל 14 פרקים בהם למעלה מ-5200 מילה. ה', בשמותיו השונים, מוזכר בחיבור למעלה מ-170 פעם, אך הבריח התיכון של הספר הוא דוד המלך, אשר מוזכר בחיבור 89 פעם (ופעם נוספת כ'בן ישי').
תוכן החיבור

שני גיבורים ראשיים לספר: דוד המלך וגד החוזה. המסר של הספר הוא דתי: הברית שכרת ה' עם דוד עבדו לנצח קיימת. כך, למשל, אחד מפרקי החזון מסתיים במילים: 'אשר הוא אמת ודברו אמת וחותמו אמת'.
דוד המלך מתגלה בספר בצורה הדומה, גם אם שונה, לאופן בו הוא מוצג במקרא, ובין היתר הוא מתואר כשופט חכם (בסיפור אשר אופיו דומה למשפט שלמה), דרשן ועוד.
בכתב היד פרקים בעלי אופי אפוקליפטי (מיוונית: התגלות, או חיזיון אלוהי). כך למשל, מלאכים מראים לחוזה מראות שמימיים, והחוזה מתאר שירה של שׂה שמימי, שׂה המסמל את עם ישראל, המאדיר את ה' ומהללו: 'אודך ה' כי אנפת בי ותשוב' (בדומה לישעיה יב,א), וממשיך השׂה ומהלל עוד את ה' (פרק א'). חזון אחר מתייחס למשפט השמימי בו שופט ה' את בריותיו בראש השנה (פרק י"ד). מתואר בפירוט כיסא ה' והמשפט השמימי, ולא נותר לקורא אלא להשוות בין החזון בדברי גד החוזה לבין הכתוב במסכת ראש השנה (בשם רבי כרוספדאי אמר ר' יוחנן בדף טז ע"ב).
תקציר החיבור > פרק א': התגלות לגד ואמירתה לדוד

גד הנביא רואה חזון שבו דמויות שונות בעלות משמעות סמלית: צמד בקר, חמור, גמל, שמש, ירח ועוד. קול אלוהי הסביר לגד כי מצבו הקשה של עם ישראל נובע מכמה חטאים: בגידה, השחתת הקודש, הצגת הטומאה כטהרה ועוד. בחזונו ראה גד את הא-ל בדמות רועה הנושא על שכמו שׂה אשר קונן על מר-גורלו. השׂה הקריב זבח שלמים על המזבח השמימי ושר שיר תודה לה'. מלאך לבוש בדים ציווה את גד לכתוב את חזונו ולומר לדוד את תוכנו, אשר עיקרו: הברית בין ה' לבין דוד ועם ישראל עדיין בתוקף. כשדוד שמע זאת הוא הילל את ה' ובירך את גד על שה' גילה לו סודו, וגד בירך את דוד.
תקציר החיבור > פרק ב': חזון אחרית הימים

בחזונו ראה גד את אשר יקרה באחרית הימים, לעם ישראל ולאומות העולם. עם ישראל יכונס אל ארצו, ולא יהיה בהם ארור וטמא. כל העמים יקיימו את התורה ו'כולם ידברו בלשון היהודים לשון הקדושה'. לאחר הנחמה תבוא הנקמה – ה' יילחם את מלחמות ישראל. תחילה יעניש ה' את אדום, וכן את הטוענים כי ה' גירש את עמו. לאחר מכן יעשה ה' כלה בספרד, צרפת, אשכנז וגרמניה. מיכאל השר הגדול יתגבר על סמאל שר העולם, וה' יושיע את ישראל אם יעשה 'את כל אשר צויתיך בתורת משה עבדי'.
תקציר החיבור > פרק ג': מואבי מבקש מדוד להתגייר

איש מואבי בא אל דוד וביקש למול את ערלתו ולהתגייר, אך נענה בשלילה, בהתאם לכתוב בתורה (דברים כג,ד-ז). המואבי התרעם על תשובה זו בציינו את ייחוסו של דוד, ועל כך לא הייתה לדוד תשובה. דוד ביקש מה' שיורה לו את משפטו של המואבי, וה' ענה לו באמצעות נתן הנביא. נתן הנביא אמר לדוד כי האיסור לבוא בקהל הוא על מואבי, ולא על מואבית. בתשובה זו נדחה המואבי מלהתאחד עם עַם ישראל, אך דוד המלך לקחו לרעות את צאנו. לימים, בִּתּו של אותו מואבי, צפירה, שהייתה 'יפת תואר ויפת מראה' נהייתה פילגש לשלמה ('לראש לכל בית הפלגשים') והפרק מסתיים: 'ותהי משפט הזה לחוק בישראל עד עולם'.
תקציר החיבור > פרק ד': דוד המלך השופט החכם

בסיפור קצר מתואר דוד המלך כשופט חכם. שני אנשים באו לפני דוד השופט, והתדיינו לפניו ביחס לבעלות על ארנק שנמצא. למרות היעדרם של עדים הצליח דוד לגלות מיהו דובר האמת, והרמאי איבד את כספו. ישראל שמעו 'את המשפט, ויתמהו על דוד וישמחו כי ראו כי חכמת אלהים בקרבו'.
תקציר החיבור > פרק ה': תשועתם הפלאית של ישראל מיד פלשתים

ניצחונם המופלא של ישראל על פלשתים מתואר בפרק זה בקצרה. לפני הקרב חשש דוד מאוד מאויביו בשל מספרם הגדול, אך ה' שלח את גד שאמר לדוד כי אל לו לפחד מפלשתים. בלילה יצא רכב-אש והכה את הפלשתים, ודוד הסיק מכך 'כי תשועתו (של ה') כהרף-עין'. אז בירך דוד את ה', והציב מצבה 'ויקרא לה מצב נקמות עד היום הזה'.
תקציר החיבור > פרק ו': תוכחת-מוסר לדוד

ה' הורה לגד ללכת אל דוד ולהוכיח אותו על כך שהוא מייחס את ניצחונו לעצמו, ולא לה'. דוד הכחיש את האשמה באומרו כי עוד מנעוריו ייחס את ניצחונותיו לעזרת ה'. דברי דוד מצאו חן בעיני ה', ועל כן הבטיח ה' לעזור לבית דוד לעולם. כשגד סיפר את הבטחת ה' לדוד בירך דוד את ה'.